text: Otte anholdelser på Grøn Koncert
  26 juli 2013 kl. 04.46
  Torsdag aften var Grøn Koncert nået til Esbjerg, hvor en lille gruppe mennesker havde svært ved at opføre sig ordentligt.
  Over 17.000 mennesker var torsdag eftermiddag og aften samlet på Skibhøj i Esbjerg, hvor kunstnere som Medina, Lukas Graham og Nik & Jay var med til at skabe en fest for de mange gæster.
  Men for et fåtal af de mange fremmødte endte koncerten hos politiet. Otte af gæsterne blev anholdt, et par stykker for vold, men de fleste for overtrædelser af ordenbekendtgørelsen, hvor de fleste har været for højrøstende og upassende til koncerten.
  Politiet fortæller, at det er helt normalt, at et fåtal ud af så mange mennesker, der er samlet, ikke kan opføre sig ordentligt. Og derfor betegner de antallet af anholdelser som forventeligt.
  